Resepte Afrikaans - Botterskorsie Geregte Resepte Afrikaans - Botterskorsie Geregte Na: Uit die Kombuis Home
Botterskorsie - Gesondheidsbrood
125ml sonneblomsaad, gerooster 750ml volkoringmeel 5ml koeksoda 15ml bakpoeier 5ml sout 250ml All-Bran-graanvlokkies 250ml gerasperde rou botterskorsie 45ml heuning 1 ekstra groot eier, geklop 500ml karringmelk 125ml water Meng die sonneblomsaad, meel, koeksoda, bakpoeier, sout, graanvlokkies en botterskorsie saam. Klop die heuning, eier, karringmelk en water saam en voeg by die droë bestanddele. Meng goed om 'n taaierige brooddeeg te vorm. Skep in 'n groot voorbereide broodpan. Bak in 'n voorverhitte oond by 180C vir ongeveer 1 uur. WENKE:
Dis belangrik om die sonneblomsaad liggies te rooster, anders verkleur dit groen as dit saam met die koeksoda by die ander bestanddele gevoeg word. Moenie margarien gebruik vir die smeer van 'n broodpan nie, aangesien die brood sal vassit. Gebruik eerder sagte botter of Holsum-groentevet. Voer net die bodem van die pan met botterpapier uit en smeer dit ook effens met botter. Gebakte botterskorsie met fetakaas
1 middelslag botterskorsie, in blokkies gesny gegeurde seesout 30ml botter 125ml fetakaas, in blokkies gesny 4 jong uitjies met groen lowwe, fyngekap 3 eiers, geklop 250 ml karringmelk, room of suurroom. Stoom die botterskorsie tot sag. Geur met sout en voeg die botter by. Voeg fetakaas en uitjies by en meng liggies deur. Skep mengsel in 'n gesmeerde oondskottel. Klop die eiers en karringmelk of room saam en giet oor die groente. Bak in 'n voorverhitte oond by 180C vir 35 -40 minute of tot mooi bruin en pofferig. Sit voor met 'n tamatie-en-uieslaai en 'n bros groenslaai as 'n vegetariese ete of as 'n bygereg.